ai4bharat/Pralekha huggingface dataset:
ഭവന, നഗരദാരിദ്ര ലഘൂകരണ മന്ത്രാലയം
നഗരങ്ങൾ ഉൽപ്പാദനക്ഷമമായാൽ മാത്രമേ സ്വാശ്രയ ഭാരതം യാഥാർത്ഥ്യമാവുകയുള്ളൂ എന്ന് കേന്ദ്രമന്ത്രി ശ്രീ ഹർദീപ് പുരി
ന്യൂഡൽഹി, സെപ്റ്റംബർ 13, 2021
നഗരങ്ങൾ ഉൽപ്പാദനക്ഷമം ആയാൽ മാത്രമേ സ്വാശ്രയ ഭാരതം എന്നത് യാഥാർത്ഥ്യമാവുകയുള്ളൂ എന്ന് ഭവന-നഗരകാര്യ-പെട്രോളിയം-പ്രകൃതിവാതക മന്ത്രാലയങ്ങളുടെ ചുമതലയുള്ള കേന്ദ്രമന്ത്രി ശ്രീ ഹർദീപ് സിംഗ് പുരി. "കണക്ട് ചെയ്യൂ 2021 - നീതിയുക്തവും സുസ്ഥിരവുമായ ഇന്ത്യൻ നഗരങ്ങൾക്കായി" പരിപാടിയുടെ ഉദ്ഘാടന സമ്മേളനത്തെ അഭിസംബോധന ചെയ്യുകയായിരുന്നു അദ്ദേഹം.
വീഡിയോ കോൺഫെറെൻസിങ്ങിലൂടെ വേൾഡ് റിസോഴ്സസ് ഇൻസ്റ്റ്യൂട്ട് ആണ് അഞ്ചുദിവസം നീളുന്ന പരിപാടി സംഘടിപ്പിക്കുന്നത് .
2030 ഓടെ രാജ്യത്തെ മൊത്ത ആഭ്യന്തര ഉൽപാദനത്തിന്റെ 70% നഗരങ്ങളിൽ നിന്നായിരിക്കുമെന്ന് ശ്രീ പുരി ചൂണ്ടിക്കാട്ടി. ലോകത്തിലെ ഏറ്റവും മികച്ച നഗരങ്ങൾ, തങ്ങളുടെ രാജ്യത്തിന്റെ മൊത്ത ആഭ്യന്തര ഉത്പാദനത്തിലേക്ക്, സമാന ഇന്ത്യൻ നഗരങ്ങളെ അപേക്ഷിച്ച് 5 മടങ്ങാണ് സംഭാവന നൽകുന്നത്. 5 ട്രില്യൺ ഡോളർ സമ്പത് വ്യവസ്ഥ എന്ന പ്രധാനമന്ത്രി ശ്രീ നരേന്ദ്ര മോദിയുടെ ആഹ്വാനത്തിന് ഉത്തരം നൽകാൻ, നമ്മുടെ നഗരങ്ങളിൽ സമാനമായ അളവിലുള്ള സാമ്പത്തിക പ്രവർത്തനങ്ങൾ സൃഷ്ടിക്കേണ്ടതുണ്ട്.
നമ്മുടെ രാജ്യത്തിന്റെ സാമ്പത്തിക വ്യവസ്ഥയുടെ എൻജിനുകൾ ആയി നഗരങ്ങൾ മാറുമ്പോഴും, അതിവേഗം ഉള്ള നഗരവൽക്കരണം, സങ്കീർണമായ കുടിയേറ്റ ഒഴുക്ക് എന്നിവ മൂലം അടിസ്ഥാനസൗകര്യ മേഖലയിൽ ഉണ്ടാകുന്ന അപര്യാപ്തതകളെ നേരിടേണ്ടത് തുല്യപ്രാധാന്യമുള്ള വസ്തുതയാണ്. 2030ഓടെ രാജ്യത്തെ നഗരങ്ങളിലെ ജനസംഖ്യ 630 ദശലക്ഷത്തോളമായി ഇരട്ടിക്കും. ഈ അളവിൽ ഉള്ള ഒരു വളർച്ചയെ നേരിടണമെന്നുണ്ടെങ്കിൽ നമ്മുടെ നഗര മേഖലകളിലെ അടിസ്ഥാനസൗകര്യം കാര്യമായ അളവിൽ മെച്ചപ്പെടുത്തേണ്ടതുണ്ട്.
നഗരവികസന മേഖലയിൽ ചിലവഴിക്കുന്ന തുകയിൽ 2015 മുതൽ 2021 വരെയുള്ള ആറു വർഷക്കാലയളവിൽ എട്ട് മടങ്ങ് വർദ്ധനയാണ് ഉണ്ടായിട്ടുള്ളത് എന്ന് കേന്ദ്ര മന്ത്രി ചൂണ്ടിക്കാട്ടി. 2004 മുതൽ 2014 വരെയുള്ള കാലയളവിൽ 1.57 ലക്ഷം കോടി രൂപയാണ് ചിലവിട്ടിരുന്നെങ്കിൽ, അതിനുശേഷമുള്ള ആറു വർഷക്കാലയളവിൽ 11.83 ലക്ഷം കോടി രൂപയാണ് ഇതിനായി ചെലവഴിച്ചത്.
1.13 കോടിയിലേറെ ഭവനങ്ങൾക്ക് അനുമതി നൽകിയ പ്രധാനമന്ത്രി ആവാസ് പദ്ധതി അനിതരസാധാരണമായ വിജയം കൈവരിച്ചു. 50 ലക്ഷത്തിലേറെ ഭവനങ്ങളിലേക്ക് ഗുണഭോക്താക്കൾ താമസം മാറിക്കഴിഞ്ഞു. ഭൂമി ഉപയോഗത്തിലെ ആധുനിക മാതൃകകൾ ഉൾപ്പെടുത്തിക്കൊണ്ട്, സുസ്ഥിരവും ഊർജ്ജ ഉപഭോഗം കുറഞ്ഞതുമായ സംവിധാനങ്ങൾ വഴിയാണ് ഇത്തരത്തിലുള്ള ഭവനങ്ങളിൽ ഭൂരിഭാഗവും നിർമ്മിച്ചത്.
3700 ലേറെ ഏക്കർ വരുന്ന 1831 ഉദ്യാനങ്ങൾ ആണ് AMRUT-നു കീഴിൽ വികസിപ്പിച്ചത്. കൂടാതെ 85 ലക്ഷം വഴിയോര വിളക്കുകൾ മാറ്റിസ്ഥാപിച്ചതിലൂടെ 185.33 കോടി യൂണിറ്റ്  വൈദ്യുതി ലാഭിക്കാനും സാധിച്ചു.
നഗര ഗതാഗത പദ്ധതിക്ക് കീഴിൽ, ഇരുപതിനായിരത്തിലേറെ ബസ്സുകൾക്ക് ആവശ്യമായ സാമ്പത്തിക സഹായം പൊതു-സ്വകാര്യ പങ്കാളിത്തത്തിലൂടെ കണ്ടെത്തുന്നതിലൂടെ, സർക്കാർ പൊതു ബസ് ഗതാഗത സേവനങ്ങൾ വർദ്ധിപ്പിക്കും.
രാജ്യത്തെ 18 നഗരങ്ങളിലായി 721 കിലോമീറ്റർ ദൂരം മെട്രോ ലൈൻ ആണ് നിലവിൽ പ്രവർത്തിക്കുന്നത്. 1058 കിലോമീറ്റർ ദൈർഘ്യം വരുന്ന മെട്രോ ശൃംഖലാ പ്രവർത്തനങ്ങൾ 27 നഗരങ്ങളിൽ പുരോഗമിക്കുകയാണ്.
രാജ്യത്തെ 4378 നഗര തദ്ദേശസ്വയംഭരണ സ്ഥാപനങ്ങളിൽ ശുദ്ധജലം എല്ലാവർക്കും ലഭ്യമാക്കുക, AMRUT പദ്ധതിക്ക് കീഴിൽ 500 നഗരങ്ങളിൽ മലിനജല സംസ്കരണ സംവിധാനങ്ങൾ വികസിപ്പിക്കുക എന്നിവ ലക്ഷ്യമിട്ടുകൊണ്ട് 2.8 ലക്ഷം കോടി രൂപ അടങ്കലിൽ ജല ജീവൻ  ദൗത്യത്തിന് ഗവൺമെന്റ് തുടക്കം കുറിക്കുമെന്നും മന്ത്രി അറിയിച്ചു.
1.41 ലക്ഷം കോടി രൂപ അടങ്കലിൽ ശുചിത്വ ഭാരത ദൗത്യം രണ്ടാം ഘട്ടത്തിന് സർക്കാർ തുടക്കംകുറിക്കും എന്നും മന്ത്രി കൂട്ടിച്ചേർത്തു.
RRTN/SKY
ആയുഷ്
ഇന്ത്യൻ വൈദ്യശാസ്ത്ര സംവിധാനങ്ങൾക്ക് കീഴിൽ ചികിത്സ തേടുന്ന വിദേശ പൗരന്മാർക്ക് പുതിയ ആയുഷ് വിസ സൗകര്യം ഗവണ്മെന്റ് അവതരിപ്പിച്ചു.
ന്യൂഡൽഹി : ആഗസ്റ്റ് 02,2023
വിദേശ പൗരന്മാർക്ക് ആയുഷ് സംവിധാനങ്ങൾ/ഇന്ത്യൻ വൈദ്യശാസ്ത്ര സംവിധാനങ്ങൾക്ക് കീഴിലുള്ള ചികിത്സയ്ക്കായി ഒരു പുതിയ വിഭാഗം ആയുഷ്  വിസ രൂപീകരിച്ചതായി കേന്ദ്ര ആഭ്യന്തര മന്ത്രാലയം അറിയിച്ചു.
ഇന്ത്യൻ വൈദ്യശാസ്ത്ര സമ്പ്രദായങ്ങൾക്ക് കീഴിലുള്ള ചികിത്സ സംബന്ധിച്ച വിസ മാനുവലിൽ മെഡിക്കൽ വിസ സംബന്ധിച്ച -അദ്ധ്യായം 11-ന് ശേഷം ,ഒരു പുതിയ അദ്ധ്യായം അതായത് അദ്ധ്യായം 11A ആയി – ആയുഷ് വിസ ഉൾപ്പെടുത്തി. അതിനനുസരിച്ച് ആവശ്യമായ ഭേദഗതികൾ 2019 ലെ വിസ മാനുവലിന്റെ വിവിധ അധ്യായങ്ങളിൽ വരുത്തിയിട്ടുണ്ട്.
പുതിയ ആയുഷ് വിസ സംവിധാനം സൃഷ്ടിക്കുന്നത് ഇന്ത്യയിലേക്കുള്ള മെഡിക്കൽ യാത്ര വർദ്ധിപ്പിക്കുമെന്നും , ഇന്ത്യൻ പരമ്പരാഗത വൈദ്യശാസ്ത്രത്തെ ആഗോള ശ്രദ്ധാകേന്ദ്രമാക്കുമെന്നും കേന്ദ്ര ആയുഷ് മന്ത്രി ശ്രീ സർബാനന്ദ സോനോവാൾ പറഞ്ഞു.
മെഡിക്കൽ സേവനം തേടിയുള്ള ഇന്ത്യയിലേക്കുള്ള യാത്ര സമീപ വർഷങ്ങളിൽ ഗണ്യമായ വളർച്ച കൈവരിച്ചു. ഗ്ലോബൽ വെൽനസ് ഇൻസ്റ്റിറ്റ്യൂട്ടിന്റെ  ‘ ആഗോള ക്ഷേമ സമ്പദ് വ്യവസ്ഥ : കോവിഡിനു ശേഷം ’എന്ന റിപ്പോർട്ട് അനുസരിച്ച്, ആഗോള ആരോഗ്യ സമ്പദ്വ്യവസ്ഥ പ്രതിവർഷം 9.9% വളർച്ച കൈവരിക്കും. ആയുഷ് അധിഷ്ഠിത ആരോഗ്യ സംരക്ഷണ- ക്ഷേമ സമ്പദ്വ്യവസ്ഥ 2025 ഓടെ 70 ബില്യൺ ഡോളറായി വളരുമെന്ന് കണക്കാക്കപ്പെടുന്നു.
(Visitor Counter : 118
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കോവിഡ്-19 മഹാമാരി മൂലം ജീവൻ നഷ്ടപ്പെടുന്ന സർക്കാർ ഉദ്യോഗസ്ഥരുടെ കുടുംബ പെൻഷൻ ഉടനടി വിതരണം ചെയ്യണമെന്ന് നിർദേശം നൽകിയതായി കേന്ദ്രമന്ത്രി ഡോ. ജിതേന്ദ്ര സിംഗ്
കോവിഡ്-19 മഹാമാരി മൂലം ജീവൻ നഷ്ടപ്പെടുന്ന സർക്കാർ ഉദ്യോഗസ്ഥരുടെ കുടുംബ പെൻഷൻ ഉടനടി വിതരണം ചെയ്യണമെന്ന് കേന്ദ്ര സർക്കാർ നിർദേശം നൽകി. കേന്ദ്ര പേഴ്സണൽ മന്ത്രാലയത്തിലെ പെൻഷൻ വകുപ്പ്  എല്ലാ മന്ത്രാലയങ്ങൾക്കും, വകുപ്പുകൾക്കും, കൺട്രോളർ ജനറൽ ഓഫ് അക്കൗണ്ട്സ്-മാർക്കും, പെൻഷൻ വിതരണ ബാങ്കുകളുടെ സിഎംഡി-മാർക്കും ഒരു സുപ്രധാന ഉത്തരവിലൂടെയാണ് ഇത് സംബന്ധിച്ച നിർദ്ദേശം നൽകിയത്. കോവിഡ്-19 മഹാമാരി മൂലം ജീവൻ നഷ്ടപ്പെട്ട ഒരു സർക്കാർ ജീവനക്കാരന്റെ, അർഹരായ കുടുംബാംഗത്തിൽ നിന്ന് അപേക്ഷ ലഭിച്ച് ഒരു മാസത്തിനുള്ളിൽ പെൻഷൻ നൽകണം.
സേവനത്തിലിരിക്കെ മരണപ്പെട്ടവരുടെ കേസുകൾ വ്യക്തിപരമായി നിരീക്ഷിക്കാനും, അർഹരായ കുടുംബാംഗത്തിൽ നിന്ന് കുടുംബ പെൻഷനുള്ള അപേക്ഷയും മരണ സർട്ടിഫിക്കറ്റും ലഭിച്ചാൽ ഒരു മാസത്തിനുള്ളിൽ കുടുംബ പെൻഷൻ ഉറപ്പാക്കാനും പുതിയ നിർദ്ദേശ പ്രകാരം സെക്രട്ടറിമാരോട് ആവശ്യപ്പെട്ടിട്ടുണ്ടെന്ന് കേന്ദ്ര സഹമന്ത്രി ഡോ. ജിതേന്ദ്ര സിംഗ് അറിയിച്ചു. കാലതാമസമുണ്ടായാൽ കുടുംബാംഗങ്ങൾക്ക് ബന്ധപ്പെടാനായി, സെക്രട്ടറിമാർ അതത് മന്ത്രാലയത്തിലെ/വകുപ്പിലെ ഒരു ഉദ്യോഗസ്ഥനെ നാമനിർദ്ദേശം ചെയ്യുകയും, പേരും ബന്ധപ്പെടാനുള്ള വിവരങ്ങളും വെബ്സൈറ്റിൽ പ്രസിദ്ധീകരിക്കുകയും വേണം. ഓരോ മന്ത്രാലയവും/വകുപ്പും ഇത്തരം കേസുകളുടെ പ്രതിമാസ വിവരങ്ങൾ പെൻഷൻ വകുപ്പിന് അയയ്ക്കണം.
കുടുംബ പെൻഷൻ സ്ഥിരമായി ബാങ്കിലൂടെ വിതരണം ചെയ്യുന്നതിനും, സർക്കാർ ജീവനക്കാരന്റെ മരണ സംബന്ധിയായ മറ്റ് അവകാശങ്ങൾ കുടുംബത്തിന് നൽകുന്നതിനും മുൻഗണനാടിസ്ഥാനത്തിൽ നടപടിയെടുക്കണമെന്നും പുതിയ ഉത്തരവ് സൂചിപ്പിക്കുന്നു. അപേക്ഷ ലഭിച്ച് ഒരു മാസത്തിനുള്ളിൽ കുടുംബ പെൻഷനുള്ള പെൻഷൻ പേയ്മെന്റ് ഓർഡർ  പുറപ്പെടുവിച്ചിട്ടുണ്ടെന്നും ബാങ്ക് വഴി പെൻഷൻ വിതരണം ആരംഭിച്ചെന്നും ഉറപ്പാക്കണം.
RRTN
(Visitor Counter : 176
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് കോവിഡ്-19 വാക്സിനേഷനുകളുടെ ആകെ എണ്ണം 61 കോടി പിന്നിട്ടു
കഴിഞ്ഞ 24 മണിക്കൂറിനിടെ നല്കിയത് 79 ലക്ഷത്തിലേറെ ഡോസ്
രോഗമുക്തി നിരക്ക് നിലവില് 97.60%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44,658 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.06% മാത്രം
പ്രതിദിന രോഗസ്ഥിരീകരണ നിരക്ക്  തുടര്ച്ചയായ 32-ാം ദിവസവും 3 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം ഇന്നലെ 61 കോടി എന്ന നാഴികക്കല്ലു പിന്നിട്ടു. കഴിഞ്ഞ 24 മണിക്കൂറിനിടെ നല്കിയ 79,48,439 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 66,60,983 സെഷനുകളിലൂടെ ആകെ 61.22 കോടിയിലേറെ  ഡോസ് വാക്സിന് നല്കി.
ഇന്നു രാവിലെ 8 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,56,368
രണ്ടാം ഡോസ് 82,94,906
മുന്നണിപ്പോരാളികള്
ഒന്നാം ഡോസ് 1,83,14,369
രണ്ടാം ഡോസ് 1,28,61,222
18-44 പ്രായപരിധിയിലുള്ളവര്
ഒന്നാം ഡോസ് 23,25,61,664
രണ്ടാം ഡോസ് 2,34,57,529
45-59 പ്രായപരിധിയിലുള്ളവര്
ഒന്നാം ഡോസ് 12,65,76,574
രണ്ടാം ഡോസ് 5,13,99,879
60നുമേല് പ്രായമുള്ളവര്
ഒന്നാം ഡോസ് 8,50,29,798
രണ്ടാം ഡോസ് 4,33,56,233
ആകെ 61,22,08,542
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളില് 32,988 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,18,21,428 ആയി.
ദേശീയ രോഗമുക്തി നിരക്ക് 97.60% ആയി
തുടര്ച്ചയായ 61-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/ കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 44,658 പേര്ക്കാണ്.
നിലവില് രാജ്യത്തു ചികിത്സയിലുള്ളത് 3,44,899 പേരാണ്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.06 % മാത്രമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 18,24,931 പരിശോധനകള് നടത്തി. ആകെ 51.49 കോടിയിലേറെ പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.10 ശതമാനമാണ്. കഴിഞ്ഞ 63 ദിവസമായി ഇത് 3 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 2.45 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടര്ച്ചയായ 32-ാം ദിവസവും 3 ശതമാനത്തില് താഴെ തുടരുന്നു. കഴിഞ്ഞ 81 ദിവസമായി ഇത് 5 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് നവരോസ് ആശംസകൾ നേർന്നു
പ്രധാനമന്ത്രി ശ്രീ . നരേന്ദ്ര മോദി നവരോസിന്റെ വേളയിൽ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു.
"വരാനിരിക്കുന്ന വർഷം എല്ലാവരുടെയും ജീവിതത്തിൽ സന്തോഷവും മികച്ച ആരോഗ്യവും കൊണ്ടുവരട്ടെ എന്ന പ്രാർത്ഥനയോടെ നവരോസ് ആശംസിക്കുന്നു. എല്ലാ അഭിലാഷങ്ങളും പൂർത്തീകരിക്കപ്പെടട്ടെ, ചുറ്റും സമൃദ്ധി ഉണ്ടാകട്ടെ."
നവരോസ് മുബാറക്!
--ND--
(
രാസവസ്തു, രാസവളം മന്ത്രാലയം
രാജ്യത്ത്രാസവളംആവശ്യത്തിന് സ്റ്റോക്കുണ്ടെന്ന് കേന്ദ്ര മന്ത്രി സദാനന്ദ ഗൗഡ
രാജ്യത്ത് രാസവളങ്ങളുടെ മതിയായ ലഭ്യതഉറപ്പുവരുത്തിയിട്ടുണ്ടെന്ന് കേന്ദ്ര രാസവസ്തു, രാസവളം വകുപ്പ് മന്ത്രി ശ്രീ. ഡി. വി സദാനന്ദ ഗൗഡ അറിയിച്ചു. എല്ലാ സംസ്ഥാനങ്ങള്ക്കുംറാബി സീസണില്യൂറിയ അടക്കമുള്ള രാസവളങ്ങള് യഥാസമയം ലഭ്യമാക്കാന് രാസവളം വകുപ്പ് സാധ്യമായതെല്ലാംചെയ്യുമെന്ന് അദ്ദേഹം പറഞ്ഞു. സംസ്ഥാനങ്ങള്ക്കുള്ളില്എല്ലായിടത്തുംഒരുപോലെകര്ഷകര്ക്ക്വളംലഭിക്കുന്നുണ്ടെന്ന്സംസ്ഥാന ഗവണ്മെന്റുകള്ഉറപ്പുവരുത്തണമെന്ന് ശ്രീ. സദാനന്ദഗൗഡആവശ്യപ്പെട്ടു.
(ഡിസംബര് മാസത്തില് രാജ്യത്ത് 21.33 ലക്ഷം മെട്രിക് ടണ് യൂറിയയുടെ ആവശ്യമാണുണ്ടായിരുന്നത്. എന്നാല് 25.06 ലക്ഷം മെട്രിക് ടണ് യൂറിയ സ്റ്റോക്കുണ്ടായിരുന്നു. വിവിധ പ്ലാന്റുകളില് ലക്ഷ്യമിട്ട പ്രകാരംയൂറിയ ഉല്പ്പാദനം നടക്കുന്നുണ്ട്. ആവശ്യകതയനുസരിച്ച് പ്ലാന്റുകളില്നിന്ന് രാജ്യത്തിന്റെവിവിധ ഭാഗങ്ങളിലേക്ക് യൂറിയ എത്തിക്കുന്നുമുണ്ട്- ശ്രീ. സദാനന്ദഗൗഡ അറിയിച്ചു.
തദ്ദേശീയമായി ഉല്പാദിപ്പിക്കുന്ന യൂറിയക്കു പുറമെ, രാജ്യത്തിന്റെ പടിഞ്ഞാറന്, കിഴക്കന് തുറമുഖങ്ങളില് ഒരു ദശലക്ഷം ടണ് ഇറക്കുമതിചെയ്ത യൂറിയ സ്റ്റോക്കുണ്ട്. അടുത്തമാസത്തോടെ ഒരു ദശലക്ഷം ടണ് ഇറക്കുമതിചെയ്ത യൂറിയ കൂടി ലഭ്യമാകുമെന്നും ശ്രീ. സദാനന്ദ ഗൗഡ വ്യക്തമാക്കി.
മധ്യപ്രദേശ്, രാജസ്ഥാന്, ഉത്തര്പ്രദേശ്, ഹരിയാന, പഞ്ചാബ് എന്നീ സംസ്ഥാനങ്ങളില്യൂറിയയുടെ ഉപഭോഗം ഏറ്റവുംകൂടിയ സമയമാണിത്. പടിഞ്ഞാറന്, കിഴക്കന് തീരങ്ങളില്നിന്ന് യൂറിയ രാജ്യത്തിന്റെവിവിധ ഭാഗങ്ങളിലെത്തിക്കാന് റെയില്വേയുടെ മികച്ച പിന്തുണ ലഭിക്കുന്നുണ്ടെന്നുംകേന്ദ്രമന്ത്രി അറിയിച്ചു.
സംസ്ഥാനങ്ങളിലെ രാസവസ്തുക്കളുടെലഭ്യത വിലയിരുത്താന് ചീഫ് സെക്രട്ടറി, പ്രിന്സിപ്പല് സെക്രട്ടറി , മറ്റുമുതിര്ന്ന ഉദ്യോഗസ്ഥര് എന്നിവരുമായിഎല്ലാ ദിവസവും ബന്ധപ്പെട്ട് സാഹചര്യങ്ങള് നിരീക്ഷിക്കുന്നുണ്ടെന്നും ശ്രീ. സദാനന്ദഗൗഡ വ്യക്തമാക്കി.
AM/MRD
ആരോഗ്യ, കുടുംബക്ഷേമ മന്ത്രാലയം
ബിരുദാനനന്തര ബിരുദമെഡിക്കല് പ്രവേശനത്തിനുള്ളഅവസാന തീയതി നീട്ടുന്നതിന് മെഡിക്കല്കൗണ്സില്ഓഫ്ഇന്ത്യയോട്ആരോഗ്യമന്ത്രാലയത്തിന്റെ അപേക്ഷ
സംസ്ഥാനങ്ങളില്ബിരുദാനന്തര ബിരുദമെഡിക്കല് പ്രവേശനത്തിന്2019-20 അധ്യയന വര്ഷത്തില്അവശേഷിക്കുന്നഒഴിവുള്ളസീറ്റുകള്നികത്തുന്നതിനായുള്ളഅവസാന തീയതിഈ മാസം 18 ല് നിന്നും 31 ലേക്ക്നീട്ടണമെന്ന്മെഡിക്കല്കൗണ്സില്ഓഫ്ഇന്ത്യ യോട്കുടുംബാരോഗ്യക്ഷേമ മന്ത്രാലയംആവശ്യപ്പെട്ടു.
ഈ മാസം 18  ആണ്സംസ്ഥാനങ്ങളിലെ ബിരുദാനന്തര ബിരുദ പ്രവേശനത്തിനുള്ളഅവസാന തീയതിയായിമെഡിക്കല്കൗണ്സില്ഓഫ് ഇന്ത്യ പ്രഖ്യാപിച്ചിരുന്നത്. സ്ഥാപനങ്ങളുടെയുംസംസ്ഥാന ഗവണ്മെന്റുകളുടേയും നിവേദനത്തിന്റെഅടിസ്ഥാനത്തിലാണ് മന്ത്രാലയംഅവസാന തീയതി ഈ മാസം 31  വരെയാക്കി നീട്ടണമെന്ന്ആവശ്യപ്പെട്ടിരിക്കുന്നത്.
മെഡിക്കല്കൗണ്സില്ഓഫ്ഇന്ത്യയുടെബോര്ഡ്ഓഫ്ഗവര്ണേഴ്സ്ഇക്കാര്യം പരിശോധിച്ച് അനുയോജ്യമായ നിര്ദ്ദേശംസ്വീകരിക്കണമെന്ന്ആരോഗ്യ മന്ത്രാലയംആവശ്യപ്പെട്ടിട്ടുണ്ട്.
ND MRD–300
പ്രധാനമന്ത്രിയുടെ ഓഫീസ്
പ്രധാനമന്ത്രി ക്രെഡായി യൂത്ത് കോണ്-2019നെ അഭിസംബോധന ചെയ്തു
ന്യൂഡല്ഹിയിലെ താല്ക്കത്തോറ സ്റ്റേഡിയത്തില് നടക്കുന്ന ക്രെഡായി യൂത്ത് കോണ്-2019നെ പ്രധാനമന്ത്രി ശ്രീ നരേന്ദ്രമോദി അഭിസംബോധന ചെയ്തു.
2022 ആകുമ്പോഴേക്കും വീടില്ലാത്ത എല്ലാ വ്യക്തികള്ക്കും ഓരോ വീട് ഉറപ്പാക്കുന്നതിനുള്ള പ്രവര്ത്തനം അതിവേഗത്തില് പുരോഗമിക്കുകയാണെന്ന് അവിടെ കൂടിയിരുന്നവരെ അഭിസംബോധനചെയ്തുകൊണ്ട് പ്രധാനമന്ത്രി അറിയിച്ചു. ഏകദേശം 1.5 കോടി വീടുകള് പ്രധാനമന്ത്രി ആവാസ് യോജനയില് നിര്മ്മിച്ചു. ഇതില് 15 ലക്ഷം നഗരമേഖലകളിലെ പാവപ്പെട്ടവര്ക്കായാണ് നിര്മിച്ചത്. ഇന്നത്തെ കേന്ദ്ര ഗവണ്മെന്റിന്റെ കീഴില് എല്ലാ നടപടികള്ക്കും ഇന്ന് ഒരു സുതാര്യതയുണ്ടെന്ന് അമദ്ദഹം കൂട്ടിച്ചേര്ത്തു. ശരിയായ ഉദ്ദേശ്യത്തോടെ ഒരു ഗവണ്മെന്റ് നയങ്ങള് രൂപീകരിച്ചാല് അത് അഴിമതിയെ ഇല്ലാതാക്കുന്നന്നതിനും മികച്ച ഫലം നല്കുതിനും വഴിവയ്ക്കുമെന്നും അദ്ദേഹം സൂചിപ്പിച്ചു.
റിയല് എസ്റ്റേറ്റ് റെഗുലേറ്ററി അതോറിറ്റി  ഉപഭോക്താക്കളും റിയല് എസ്റ്റേറ്റ് ഡെവലപ്പേഴ്സും തമ്മിലുള്ള വിശ്വാസ്യത ശക്തമാക്കിയതായി പ്രധാനമന്ത്രി പറഞ്ഞു. 28 സംസ്ഥാനങ്ങളില് ആര്.ഇ.ആര്.എ. വിജ്ഞാപനം ചെയ്തുകഴിഞ്ഞു. 35,000 റിയല് എസ്റ്റേറ്റ് പദ്ധതികളും 27,000 റിയല് എസ്റ്റേറ്റ് ഏജന്റുമാരും ആര്.ഇ.ആര്.എയ്ക്ക് കീഴില് രജിസ്റ്റര് ചെയ്തിട്ടുണ്ട്, ലക്ഷക്കണക്കിന് ഫ്ളാറ്റുകള് നിര്മ്മിക്കുകയും ചെയ്തു, പ്രധാനമന്ത്രി പറഞ്ഞു.
ഇന്ത്യയില് വ്യാപാരം സുഗമമാക്കല് ഉറപ്പുവരുത്താന് ഗവണ്മെന്റ് പ്രതിജ്ഞാബദ്ധമാണെന്നു് കഴിഞ്ഞ നാലുവര്ഷത്തിനുള്ളില് വ്യാപാരം സുഗമമാക്കല് റാങ്കിംഗിലെ കുതിച്ചുചാട്ടത്തെക്കുറിച്ച് സംസാരിക്കവേ പ്രധാനമന്ത്രി പറഞ്ഞു. നിര്മ്മാണ അനുമതികള് ഉള്പ്പെടെയുള്ള ഗവണ്മെന്റ് അനുമതികള് എല്ലാം തന്നെ മുന്പിലത്തേതിനെക്കാള് വേഗത്തിലാണ് നല്കുന്നതെന്ന് ഈ വിഷയവുമായി ബന്ധപ്പെട്ട് അദ്ദേഹം സൂചിപ്പിച്ചു.
ഹൗസിംഗ് വ്യവസായത്തെയും വീട് വാങ്ങുന്നവരെയും സഹായിക്കുന്നതിനായി കേന്ദ്ര ഗവണ്മെന്റ് കൈക്കൊണ്ട പരിക്ക്കാരങ്ങളെക്കുറിച്ച് പ്രധാനമന്ത്രി സംസാരിച്ചു. നിര്മാണത്തിനുള്ള വിവിധ സാമഗ്രികളുടെ ജി.എസ്.ടി. നിരക്ക് കുറച്ചത് അദ്ദേഹം സൂചിപ്പിച്ചു. സമീപകാലത്തെ ബജറ്റില് ഇടത്തരക്കാര്ക്കായി അവതരിപ്പിച്ച ആദായനികുതി ആനുകൂല്യങ്ങളക്കുറിച്ചും അദ്ദേഹം സംസാരിച്ചു. ഈ മുന്കൈകളുടെ ആകെത്തുക ഹൗസിംഗ് മേഖലയേയും വീട് വാങ്ങുന്നവരേയും സഹായിക്കുമെന്നും അദ്ദേഹം പറഞ്ഞു.
സ്വന്തമായ ഒരു വീട് എന്ന സാധാരണക്കാരായ പൗരന്മാരുടെ സ്വപ്നങ്ങള് സാക്ഷാത്കരിക്കുന്നതിനുള്ള സംഭാവനയ്ക്ക് പ്രധാനമന്ത്രി ക്രഡൊയിയെ അഭിനന്ദിച്ചു. നവ ഇന്ത്യ രൂപംകൊള്ളുന്ന സമയത്താണ് യൂത്ത് കോ നടക്കുന്നതെന്നും അദ്ദേഹം പറഞ്ഞു. നവ ഇന്ത്യയായി മാറ്റുന്നതിന് രാജ്യത്തെ യുവതയ്ക്ക് വലിയൊരു പങ്ക്വഹിക്കാനുണ്ടെന്ന് അദ്ദേഹം പറഞ്ഞു.
നേരത്തെ പ്രധാനമന്ത്രി താല്ക്കത്തോറ സ്റ്റേഡിയത്തില് ക്രെഡായി സംഘടിപ്പച്ച പ്രദ്രര്ശനവും സന്ദര്ശിച്ചു.
കല്ക്കരി മന്ത്രാലയം
താപ കൽക്കരി ഇറക്കുമതി പരമാവധി കുറയ്ക്കുകയും ഈ മേഖലയിൽ രാജ്യത്തെ സ്വാശ്രയമാക്കുകയുമാണ് കൽക്കരി മന്ത്രാലയത്തിന്റെ ലക്ഷ്യം: കേന്ദ്ര കൽക്കരി മന്ത്രി
ലോകത്തിലെ ഏറ്റവും വലിയ കൽക്കരി ഖനി കമ്പനിയായ കോൾ ഇന്ത്യ ലിമിറ്റഡ്  അതിന്റെ അടച്ച/നിർത്തലാക്കിയ 20 ഭൂഗർഭ കൽക്കരി ഖനികൾ വീണ്ടും തുറക്കുന്നതിനും വരുമാനം പങ്കിടൽ മാതൃകയിൽ ഉൽപ്പാദനം നടത്തുന്നതിനും സ്വകാര്യമേഖലയ്ക്ക് അവസരം നൽകുന്നു. ഇതിനെക്കുറിച്ച് സ്വകാര്യ മേഖലയെ ബോധവത്കരിക്കുന്നതിനായി ഇന്ന് മുംബൈയിൽ ഒരു നിക്ഷേപക സംഗമം സംഘടിപ്പിച്ചു.
താപ കൽക്കരി ഇറക്കുമതി പരമാവധി കുറക്കാനും ഈ മേഖലയിൽ രാജ്യത്തെ സ്വാശ്രയം ആക്കാനുമാണ് കൽക്കരി മന്ത്രാലയത്തിന്റെ ലക്ഷ്യമെന്ന് ചടങ്ങിൽ നിക്ഷേപകരെ അഭിസംബോധന ചെയ്തുകൊണ്ട് കേന്ദ്ര കൽക്കരി, ഖനി മന്ത്രി ശ്രീ പ്രഹ്ലാദ് ജോഷി പറഞ്ഞു. അടച്ച/നിർത്തലാക്കിയ കൽക്കരി ഖനികളിൽ നിന്ന് വേർതിരിച്ചെടുക്കാൻ കഴിയുന്ന കരുതൽ ശേഖരം ഏകദേശം 380 ദശലക്ഷം ടൺ ആണെന്ന് ശ്രീ ജോഷി പറഞ്ഞു. ഖനികളിൽ നിന്ന് 30-40 ദശലക്ഷം ടൺ കൽക്കരി എളുപ്പത്തിൽ വേർതിരിച്ചെടുക്കാൻ കഴിയുമെന്നും ഇത് തദ്ദേശവാസികൾക്ക് തൊഴിലവസരങ്ങൾ സൃഷ്ടിക്കുമെന്നും അദ്ദേഹം കൂട്ടിച്ചേർത്തു.
പുനരുൽപ്പാദിപ്പിക്കാവുന്ന ഊർജ സ്രോതസ്സുകൾ വികസിപ്പിക്കുന്നതിൽ ഗവണ്മെന്റ് ഊന്നൽ നൽകുമ്പോൾ, ഊർജ ഉൽപ്പാദനത്തിൽ കൽക്കരിയും പ്രധാന സംഭാവന നൽകുന്ന ഒരു വിഭവമാണെന്ന് അദ്ദേഹം കൂട്ടിച്ചേർത്തു. ഗവണ്മെന്റിനും വ്യവസായത്തിനും വിജയം ഉറപ്പുനൽകുന്ന എല്ലാ നിർദ്ദേശങ്ങളും സ്വീകരിക്കാൻ കൽക്കരി മന്ത്രാലയം സന്നദ്ധമാണെന്ന് ശ്രീ ജോഷി പറഞ്ഞു.
ലോകത്തിലെ ഏറ്റവും വലിയ അഞ്ചാമത്തെ കൽക്കരി ശേഖരമാണ് ഇന്ത്യക്കുള്ളതെന്ന് കൽക്കരി, ഖനി സഹമന്ത്രി ശ്രീ റാവുസാഹേബ് പാട്ടീൽ ദാൻവെ പറഞ്ഞു. 23-24 സാമ്പത്തിക വർഷത്തോടെ ആഭ്യന്തര കൽക്കരി ഉൽപ്പാദനം 1.2 ശതകോടി മെട്രിക് ടണ്ണായി ഉയർത്തുകയാണ് ഗവണ്മെന്റിന്റെ ലക്ഷ്യമെന്ന് അദ്ദേഹം പറഞ്ഞു.
കേന്ദ്രമന്ത്രിമാരായ ശ്രീ ജോഷിയും ശ്രീ ദാൻവേയും ചേർന്ന് കൽക്കരി മന്ത്രാലയം തയ്യാറാക്കിയ "കൽക്കരി മേഖലയ്ക്കുള്ള സാങ്കേതിക കർമ്മ പദ്ധതി" പുറത്തിറക്കി.
പ്രധാനമന്ത്രിയുടെ ഓഫീസ്
ഖർചീ പൂജയുടെ ആരംഭത്തിൽ പ്രധാനമന്ത്രി ആശംസകൾ നേർന്നു.
പ്രധാനമന്ത്രി ശ്രീ നരേന്ദ്ര മോദി ഖർചീ പൂജയുടെ ആരംഭത്തിൽ ജനങ്ങൾക്ക് ആശംസകൾ നേർന്നു.
“ഖർചീ പൂജയുടെ ആരംഭത്തിൽ ആശംസകൾ. ചതുർദശ ദേവതയുടെ അനുഗ്രഹം എപ്പോഴും നമ്മിൽ നിലനിൽക്കട്ടെ. എല്ലാവർക്കും ആരോഗ്യവും വിജയവും സമൃദ്ധിയും ഉണ്ടാകട്ടെ. ” പ്രധാനമന്ത്രി ട്വിറ്ററിൽ കുറിച്ചു
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 116 കോടിയിലധികം വാക്സിൻ ഡോസുകൾ
ഉപയോഗിക്കാത്ത 15.92 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,16,89,46,235
ബാക്കിയുള്ളത്
15,92,74,731
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 116 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 15.92 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 118
ആരോഗ്യ, കുടുംബക്ഷേമ മന്ത്രാലയം
156.71 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജനുവരി 11 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 156.71 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.11 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
സെപ്റ്റംബര് 17നും 18നും പ്രധാനമന്ത്രി വാരണാസി സന്ദര്ശിക്കും
സെപ്റ്റംബര് 17നും 18നും പ്രധാനമന്ത്രി ശ്രീ. നരേന്ദ്ര മോദി തന്റെ പാര്ലമെന്ററി മണ്ഡലമായ വാരണാസി സന്ദര്ശിക്കും.
(സെപ്റ്റംബര് 17ന് ഉച്ചകഴിഞ്ഞാണ് അദ്ദേഹം നഗരത്തില് എത്തുക. നേരിട്ടു നരൂര് ഗ്രാമത്തിലേക്കുന്ന പ്രധാനമന്ത്രി, അവിടെ 'റൂം റ്റു റീഡ്' എന്ന ലാഭേച്ഛയില്ലാത്ത സംഘടന സഹായമേകുന്ന പ്രൈമറി വിദ്യാലയത്തിലെ വിദ്യാര്ഥികളുമായി സംവദിക്കും. തുടര്ന്ന്, ഡി.എല്.ഡബ്ല്യു. ക്യാംപസില് കാശി വിദ്യാപീഠത്തിലെ വിദ്യാര്ഥികളുമായും അവര് സഹായിക്കുന്ന വിദ്യാര്ഥികളുമായും ആശയവിനിമയം നടത്തും.
18ന് ബി.എച്ച്.യു. ആംഫിതിയറ്ററില് നടക്കുന്ന ചടങ്ങില് 500 കോടി രൂപ മൂല്യം വരുന്ന പദ്ധതികളില് പൂര്ത്തിയായവയുടെ ഉദ്ഘാടനവും ആരംഭിക്കാന് ഇരിക്കുന്നവയുടെ തറക്കല്ലിടലും അദ്ദേഹം നിര്വഹിക്കും. ഉദ്ഘാടനം ചെയ്യപ്പെടുന്ന പദ്ധതികളില് ചിലത്: പുരാനി കാശിക്കായുള്ള സമഗ്ര വൈദ്യുതി വികസന പദ്ധതി , ബി.എച്ച്.യുവില് അടല് ഇന്ക്യുബേഷന് സെന്റര്. തറക്കല്ലിടപ്പെടുന്ന പദ്ധതികളില് ബി.എച്ച്.യുവിലെ മേഖലാതല ഒഫ്താല്മോളജി സെന്റര് ഉള്പ്പെടുന്നു. പരിപാടികളുടെ ഭാഗമായി പ്രധാനമന്ത്രി പൊതുയോഗത്തെ അഭിസംബോധന ചെയ്യുന്നുമുണ്ട്.
പ്രധാനമന്ത്രിയുടെ ഓഫീസ്
ഇത് ഡിജിറ്റല് വിപ്ലവത്തിന്റെ നൂറ്റാണ്ട്, നവീകരണത്തിന്റെ നവയുഗം: പ്രധാനമന്ത്രി മോദി
ഈ നൂറ്റാണ്ടിനെ ഏഷ്യയുടെ നൂറ്റാണ്ടാക്കുക: ബെ ഓഫ് ബംഗാള് ഫോര് മള്ട്ടി സെക്ടറല് ടെക്നിക്കല് ആന്ഡ് ഇക്കണോമിക് കോഓപ്പറേഷന് അംഗ രാജ്യങ്ങളോട് പ്രധാന മന്ത്രിയുടെ ആഹ്വാനം.
ബിംസ്ടെക് രാജ്യങ്ങളിലെ നവസംരഭക സ്റ്റാര്ട്ട് അപ്പുകളിലെ ആവേശ ഊര്ജ്ജത്തിന് പ്രശംസ
ഈ നൂറ്റാണ്ടിനെ ലോകത്തിലെ അഞ്ചില് ഒന്നു ജനസംഖ്യയും 3.8 ട്രില്യണ് ആഭ്യന്തര ഉത്പാദന വളര്ച്ചയുമുള്ള ഏഷ്യയുടെ നൂറ്റാണ്ടാക്കി മാറ്റണമെന്ന് ബിംസ്ടെക് രാഷ്ട്രങ്ങളെ പ്രധാന മന്ത്രി ശ്രീ നരേന്ദ്ര മോദി ആഹ്വാനം ചെയ്തു. ഇന്ത്യയുടെ നവസംരംഭ അന്താരാഷ്ട്ര ഉച്ചകോടിയായ പ്രാരംഭിനെ വിഡിയോ കോണ്ഫറസിങ്ങിലൂടെ അഭിസംബോധന ചെയ്യുകയായിരുന്നു അദ്ദേഹം.
ബംഗളാദേശ്, ഭൂട്ടാന്, ഇന്ത്യ, നേപ്പാള്, ശ്രീലങ്ക, മ്യാന്മര്, തായ്്ലന്ഡ് തുടങ്ങിയ ബിംസ്ടെക് രാജ്യങ്ങളിലെ നവസംരംഭങ്ങളുടെ ആവേശ ഊര്ജ്ജം പ്രധാനമന്ത്രി നിരീക്ഷിച്ചു. ഈ നൂറ്റാണ്ട് ഡിജിറ്റല് വിപ്ലവത്തിന്റെ നൂറ്റാണ്ടും നവീകരണത്തിന്റെ നവയുഗവുമാണ് . പ്രധാനമന്ത്രി പറഞ്ഞു. ഇത് ഏഷ്യയുടെ നൂറ്റാണ്ടുമാണ്. അതിനാല് ഭാവിയിലെ സാങ്കേതിക വിദ്യയും സംരംഭകരും ഈ മേഖലയില് നിന്ന് ഉണ്ടാവണം എന്നതാണ് നമ്മുടെ കാലത്തിന്റെ ആവശ്യം. ഇതിനായി പരസ്പരം സഹകരിക്കാന് ഇഛാശക്തിയുള്ള ഏഷ്യന് രാജ്യങ്ങള് ഈ ഉത്തരവാദിത്വം ഏറ്റെടുത്ത് മുന്നോട്ടു വരണമെന്ന് പ്രധാനമന്ത്രി ഊന്നിപ്പറഞ്ഞു. ഈ രാജ്യങ്ങള് തമ്മില് സംസ്കാരത്തിന്റെയും നാഗരികതയുടെയും ബന്ധത്തിന്റെയും പങ്കുവയ്ക്കപ്പെടുന്ന ഒരു പൈതൃകമുണ്ട്. നാം നമ്മുടെ ചിന്തകള്, ആശയങ്ങള്. ക്ഷേമം, എല്ലാം പങ്കു വയ്ക്കുന്നു. അതുകൊണ്ട് നമ്മുടെ വിജയവും പങ്കുവയ്ക്കപ്പെടണം. ഈ ഉത്തരവാദിത്വം സ്വാഭാവികമായും ബിംസ്ടെക് രാജ്യങ്ങളുടെതാണ്. കാരണം നാം ലോക ജനസംഖ്യയുടെ അഞ്ചില് ഒന്നിനു വേണ്ടിയാണ് പ്രവര്ത്തിക്കുന്നത് - പ്രധാനമന്ത്രി പറഞ്ഞു.
ഈ മേഖലയിലെ യുവാക്കളുടെ അസഹിഷ്ണുതയിലും ഊര്ജ്ജത്തിലും ഔത്സുക്യത്തിലും പുതിയ സാധ്യത കാണുന്നു. അതുകൊണ്ടാണ്, അദ്ദേഹം പറഞ്ഞു 2018 ലെ ബിംസ്ടെക് ഉച്ചകോടിയില് സാങ്കേതിക വിദ്യയുടെയും നവീകരണത്തിന്റെയും സഹകരണത്തിന് അദ്ദേഹം ആഹ്വാനം ചെയ്തതും ബിംസ്ടെക് സ്റ്റാര്ട്ട്പ്പ് കോണ്ക്ലേവിന് നിര്ദ്ദേശം നല്കിയതും. ആ പ്രതിജ്ഞ പൂര്ത്തീകരിക്കുന്നതിനുള്ള ദിശയിലെ കാല്വയ്പാണ് ഇന്ന് നടക്കുന്ന സ്റ്റാര്ട്ടപ്പ് ഇന്ത്യ ഇന്റര്നാഷണല് കോണ്ക്ലേവ് എന്നും പ്രധാനമന്ത്രി ചൂണ്ടിക്കാട്ടി.
ഈ മേഖലയിലെ രാജ്യങ്ങള്ക്കിടയില് വ്യാപാര ബന്ധങ്ങളും പരസ്പര സമ്പര്ക്കവും വര്ധിപ്പിക്കുന്നതിനു നടക്കുന്ന നടപടികളും ശ്രീ മോദി സൂചിപ്പിച്ചു.
ഡിജിറ്റല് സമ്പര്ക്കം പ്രോത്സാഹിപ്പിക്കുന്നതിന് 2018 ല് നടന്ന ഇന്ത്യ മൊബൈല് കോണ്ഗ്രസില് ബിംസ്ടെക് രാജ്യങ്ങളില് നിന്നുള്ള മന്ത്രിമാര് പങ്കെടുത്ത കാര്യവും അദ്ദേഹം അനുസ്മരിച്ചു. അതുപോലെ പ്രതിരോധം, ദുരന്തനിവാരണം, ബഹിരാകാശം, കൃഷി, വ്യവസായം തുടങ്ങിയ മേഖലകളിലും സഹകരണം മുന്നേറുന്നു. ഈ മേഖലകളിലെ ശക്തമായ ബന്ധങ്ങള് നമ്മുടെ നവസംരംഭങ്ങള്ക്ക് വളരെ പ്രയോജനകരമാകും. അതുവഴി അവ മൂല്യസൃഷ്ടി ആവൃത്തിയിലേയ്ക്കു വരും. അതായത് അടിസ്ഥാന വികസനം, കൃഷി, വ്യവസായം തുടങ്ങിയ മേഖലകളിലെ ബന്ധങ്ങള് കൂടുതല് ദൃഢമാകും. അങ്ങനെ നവസംരംഭങ്ങള്ക്ക് പുതിയ അവസരങ്ങള് ലഭിക്കും, അതാകട്ടെ ഈ മേഖലകളെ വളര്ച്ചയിലേയ്ക്കു നയിക്കുകയും ചെയ്യും- പ്രധാനമന്ത്രി പ്രതീക്ഷ പ്രകടിപ്പിച്ചു.
രാഷ്ട്രപതിയുടെ കാര്യാലയം
കോവിഡ്-19 നെതിരായ പോരാട്ടത്തിൽ കിംഗ് ജോർജ്സ് മെഡിക്കൽ യൂണിവേഴ്സിറ്റി പോലുള്ള പൊതു ആശുപത്രികൾ പ്രധാന പങ്കുവഹിച്ചു: രാഷ്ട്രപതി
കോവിഡ്-19 നെതിരായ പോരാട്ടത്തിൽ കിംഗ് ജോർജ്സ് മെഡിക്കൽ സർവകലാശാല പോലുള്ള പൊതു ആശുപത്രികൾ പ്രധാന പങ്കുവഹിച്ചിട്ടുണ്ട്. അവരുടെ പ്രയത്നം കൊണ്ട്, വലിയ ജനസംഖ്യ, പരിമിതമായ വരുമാനം തുടങ്ങിയ സാഹചര്യങ്ങൾക്കിടയിലും ദശലക്ഷക്കണക്കിന് ജനങ്ങൾക്ക് കോവിഡ്-19 ന്റെ വെല്ലുവിളികളെ നേരിടാൻ കഴിഞ്ഞുവെന്ന് രാഷ്ട്രപതി ശ്രീ രാംനാഥ് കോവിന്ദ് പറഞ്ഞു. ഇന്ന്  വീഡിയോ സന്ദേശത്തിലൂടെ ലഖ്നൗവിലെ കിംഗ് ജോർജ്സ് മെഡിക്കൽ സർവകലാശാലയുടെ 16-ാമത് ബിരുദദാന ചടങ്ങിനെ അഭിസംബോധന ചെയ്യുകയായിരുന്നു അദ്ദേഹം.
കൊറോണയെ നേരിടുന്നതിൽ മുൻനിര പോരാളികളായ കെജിഎംയു പോലുള്ള പൊതുജനാരോഗ്യ സ്ഥാപനങ്ങളിലെ ഡോക്ടർമാർക്കും നഴ്സുമാർക്കും മറ്റ് ആരോഗ്യ പ്രവർത്തകർക്കും രാഷ്ട്രപതി പ്രത്യേകം നന്ദി അറിയിച്ചു.
ഗുരുതരമായ രോഗങ്ങളുടെ ചികിത്സയ്ക്കായി വിവിധ രാജ്യങ്ങളിൽ നിന്നുമുള്ളവർ ഇന്ത്യയിലെത്തുന്നത് കുറഞ്ഞ ചെലവിൽ ലോകോത്തര ചികിത്സ ലഭിക്കുന്നതിനാലാണ്. പുതിയതും പഴയതുമായ തലമുറയിലെ എല്ലാ ഡോക്ടർമാർക്കും രാജ്യത്തെ ആരോഗ്യ സംരക്ഷണ മേഖലയിൽ വിപ്ലവകരമായ മാറ്റം വരുത്താൻ കഴിയുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.
മന്ത്രിസഭ
വ്യാപാര പരിഹാര നടപടികളിൽ സഹകരണത്തിന്റെ ഒരു ചട്ടക്കൂട് സ്ഥാപിക്കുന്നതിനെക്കുറിച്ച് ഇന്ത്യയും ബംഗ്ലാദേശും തമ്മിലുള്ള ധാരണാപത്രം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം ഇന്ത്യയുടെ ട്രേഡ് റെമഡീസ് ഡയറക്ടർ ജനറൽ, ബംഗ്ലാദേശിലെ ട്രേഡ് & താരിഫ് കമ്മീഷൻ, എന്നിവ തമ്മിലുള്ള ധാരണാപത്രത്തിന് മുൻകാല പ്രാബല്യത്തോടെ അംഗീകാരം നൽകി. 2021 മാർച്ച് 27 ന് ധാക്കയിൽ ഒപ്പുവച്ച വ്യാപാര പരിഹാര നടപടികളിൽ സഹകരണത്തിന്റെ ഒരു ചട്ടക്കൂട് സ്ഥാപിക്കുന്നതിനെക്കുറിചുള്ളതാണ് ഈ ധാരണ പത്രം.
ലക്ഷ്യങ്ങൾ
വാണിജ്യ പരിഹാര മേഖലയിലെ ഇരു രാജ്യങ്ങളും തമ്മിലുള്ള സഹകരണം പ്രോത്സാഹിപ്പിക്കുക, വിവര കൈമാറ്റവുമായി ബന്ധപ്പെട്ട വിശാലമായ പ്രവർത്തനങ്ങൾ, ശേഷി വർദ്ധിപ്പിക്കൽ പ്രവർത്തനങ്ങൾ, ലോക വ്യാപാര സംഘടനയുടെ വിവിധ വ്യവസ്ഥകൾക്കനുസൃതമായി പ്രവർത്തനങ്ങൾ എന്നിവ ഏറ്റെടുക്കുക എന്നതാണ് ധാരണാപത്രത്തിന്റെ പ്രാഥമിക ലക്ഷ്യം.
(അന്യായമായ വ്യാപാര രീതികളെ നിരുത്സാഹപ്പെടുത്തുന്നതിനും ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരം പ്രോത്സാഹിപ്പിക്കുന്നതിനും ഇരു രാജ്യങ്ങളിലെയും അധികാരികൾക്കിടയിൽ മികച്ച സഹകരണം വളർത്താനും ധാരണാപത്രം ലക്ഷ്യമിടുന്നു.